Zmluva č.731/240/2002 
o nepeňažnom vklade 
do základného imania spoločnosti METRO Bratislava, a.s.

Zmluvné strany :

SLOVENSKÁ REPUBLIKA
zast. Ministerstvom dopravy, pôšt a telekomunikácií SR 
Nám. slobody č. 6,  810 05 Bratislava
IČO:			304 160 94
Bankové spojenie:	Národná banka Slovenska, č.ú.: 9926-002/0720
štatutárny orgán:	Ing. Pavol Prokopovič, minister dopravy, pôšt a telekomunikácií SR
			( ďalej len „vkladateľ“ )

a

METRO Bratislava, a.s., 
Primaciálne nám. č.1, 811 02 Bratislava
IČO: 			35 732 881
DRČ: 			35 7323 881/600
Bankové spojenie:	Istrobanka, a.s.,  č.ú.: 10006-4101001/4900
štatutárny orgán:	Ing. Ladislav  Csáder, predseda predstavenstva a
			Ing. Marta Čarnogurská, podpredseda predstavenstva
			( ďalej len „nadobúdateľ“ )

uzavreli túto
Zmluvu o nepeňažnom vklade do základného imania METRO Bratislava, a.s.

Článok 1
Prehlásenia zmluvných strán

1)	Vkladateľ prehlasuje, že:
a)	Slovenská republika – Ministerstvo dopravy, pôšt a telekomunikácií SR je výlučným vlastníkom nehnuteľností, tak ako je uvedené nižšie a zistiteľné z jeho evidencie a účtovníctva, t.zn. pozemkov vymedzených v prílohe, ktorá tvorí neoddeliteľnú súčasť tejto zmluvy o nepeňažnom vklade,
b)	nehnuteľností tvoriace nepeňažný vklad vkladá do základného imania nadobúdateľa oprávnene, lebo vkladateľ je ústredným orgánom štátnej správy a nepeňažný vklad bude vykonaný podľa § 13 ods. 7 písm. b) bod 1. zákona NR SR č.278/1993 Z.z. o správe majetku štátu v znení neskorších predpisov, 
c)	vzal na vedomie záujem nadobúdateľa o prijatie tohto nepeňažného vkladu nehnuteľností do základného imania spoločnosti  METRO Bratislava, a.s.,
d)	nehnuteľnosti tvoriace nepeňažný vklad vkladá do základného imania nadobúdateľa na základe uznesenia vlády SR č. 805 zo 17. júla 2002 „k návrhu na doplnenie uznesenia vlády SR  č. 315 z 10. mája 2000 a zmenu materiálu schváleného týmto uznesením“, ktorým bolo doplnené uznesenie vlády SR č. 315 z 10. mája 2000 a na základe uznesenia valného zhromaždenia spoločnosti METRO Bratislava, a.s. zo dňa 13. novembra 2002, ktorým došlo k zvýšeniu základného imania spoločnosti METRO Bratislava, a.s. z 357 438 600,- Sk o 101 776 500,- Sk na 459 215 100,- Sk. Vkladateľ sa podieľa na zvýšení základného imania nepeňažným vkladom v hodnote 34 604 000,- Sk čím nadobudne celkom 34 akcií na meno, listinnej podoby, s novou menovitou hodnotou á 4 592 151,- Sk za jednu akciu.

2)	Nadobúdateľ prehlasuje, že:

a)	je záujmom spoločnosti METRO Bratislava, a.s. nehnuteľnosti od vkladateľa nadobudnúť do základného imania za účelom zvýšenia základného imania formou nepeňažného vkladu, lebo nepeňažný vklad je tvorený nehnuteľnosťami oceniteľnými peniazmi, ktoré nadobúdateľ hospodársky využije k podnikaniu,
b)	je mu známy stav nehnuteľností tvoriacich nepeňažný vklad vkladateľa a nehnuteľné veci preberie v stave takom ako stoja a ležia. 

Článok 2
Predmet nepeňažného vkladu, cieľ zmluvy, 
práva a povinnosti zmluvných strán

1)	Predmetom zmluvy je dojednanie jej strán, že:
a)	 vkladateľ po udelení súhlasu vlády SR vkladá nehnuteľnosti patriace Slovenskej republike - Ministerstvu dopravy, pôšt a telekomunikácií SR, zapísané na LV č. 3109, k. ú. Bratislava – Nivy do základného imania spoločnosti METRO Bratislava a.s. a vydá písomné vyhlásenie o vklade do základného imania a
b)	nadobúdateľ nepeňažný vklad - nehnuteľnosti do základného imania prijíma a vkladateľovi vydá doklad o prijatí nepeňažného vkladu do základného imania spoločnosti METRO Bratislava a.s. a písomné vyhlásenie  o splatení vkladu, ktoré  tiež predloží obchodnému registru.

2)	Predmetom  zmluvy je dohoda o nepeňažnom vklade do základného imania spoločnosti nadobúdateľa, ktorý je tvorený pozemkami zapísanými na LV č. 3109, k. ú. Bratislava – Nivy,  špecifikovanými v prílohe tejto zmluvy.

3)	Predmetom zmluvy je dohoda strán, že hodnota nepeňažného vkladu vkladateľa do základného imania nadobúdateľa je zistená pre túto zmluvu znaleckým posudkom súdneho znalca z odboru pozemné stavby, oceňovanie nehnuteľností.

4)	Vkladateľ sa zaväzuje previesť na nadobúdateľa vlastnícke práva k nehnuteľnostiam podľa špecifikácie, ktorá tvorí obsah prílohy tejto zmluvy.

5)	Nadobúdateľ sa zaväzuje splniť podmienky, ktoré sú dané touto zmluvou, prevziať nehnuteľnosti tvoriace nepeňažný vklad vkladateľa a po podpísaní tejto zmluvy a udelení súhlasu vlády SR vyznačiť nepeňažný vklad vkladateľa v evidencii akcionárov a do iných dokladov spoločnosti METRO Bratislava a.s..

Článok 3
Hodnota nepeňažného vkladu

1)	Hodnota nepeňažného vkladu vkladateľa do základného imania nadobúdateľa je určená pre účely tejto zmluvy podľa znaleckého posudku č.24/2002 (Dodatok k znaleckému posudku č. 21/2002 zo 7. 10. 2002) o cene nehnuteľností - pozemku v areáli " Starého prístavu " na Pribinovej ulici v katastrálnom území Nivy, okres Bratislava II, vypracovaného znalcom Ing. Petrom Adamcom, Korytnícka 5, 82107 Bratislava, zapísaným v zozname znalcov Krajského súdu v Bratislave pre základný odbor stavebníctvo, odvetvia pozemné stavby a oceňovanie nehnuteľností. 

2)	Hodnota nepeňažného vkladu nehnuteľností – pozemkov v celkovej výmere 14 469 m2  je 34 604 000,- Sk (slovom tridsaťštyri miliónov šesťstoštyritisíc korún slovenských).
 
3)	Pozemky, ktoré sú predmetom vkladu do spoločnosti METRO Bratislava, a.s. sú vedené v účtovnej evidencii vkladateľa v celkovej hodnote 23 873 850,- Sk a po udelení súhlasu vlády SR s realizovaním predmetného vkladu do základného imania budú v tejto výške vyňaté z účtovnej evidencie vkladateľa.

Článok 4
Vznik zmluvy, práva a povinnosti zmluvných strán

1)	Zmluva nadobúda platnosť dňom jej podpísania oboma zmluvnými stranami a udelením súhlasu vlády SR a účinnosť dňom zápisu nehnuteľností v katastri nehnuteľností. Návrh na zápis do katastra nehnuteľností podá vkladateľ po udelení súhlasu vlády SR.

2)	Vlastnícke právo k nepeňažnému vkladu prejde na nadobúdateľa dňom zápisu v katastri nehnuteľností.

3)	Do účinnosti tejto zmluvy nepeňažný vklad vlastní vkladateľ.

4)	Dane, poplatky a iné úhrady platí každá strana podľa právnych predpisov.

Článok 5
Záverečné ustanovenia

1)	Táto zmluva môže byť zmenená iba písomne formou očíslovaných dodatkov k nej a po vzájomnej dohode oboch zmluvných strán. Dodatky k zmluve podliehajú schváleniu vládou SR.

2)	Právne vzťahy neupravené touto zmluvou sa riadia príslušnými ustanoveniami zák. č. 513/1991 Z.z. Obchodného zákonníka v znení neskorších predpisov a súvisiacimi predpismi.

3)	Zástupcovia zmluvných strán vyhlasujú, že so zmluvou boli dôkladne oboznámení, že zmluva bola uzatvorená slobodne, vážne, nebola uzatvorená v tiesni ani za iných nápadne nevýhodných podmienok. Zástupcovia zmluvných strán jej obsahu porozumeli a na znak súhlasu ju podpísali. 

4)	Táto zmluva je vyhotovená v šiestich rovnocenných výtlačkoch hodnoty originálu, z ktorých tri výtlačky patria vkladateľovi a tri výtlačky nadobúdateľovi. 

Bratislava   18.11.2002	                                      Bratislava  15.11.2002

Vkladateľ :                                                             Nadobúdateľ: 
SR – Ministerstvo dopravy, pôšt                           METRO Bratislava a.s.  
a telekomunikácií SR 

	v. r. 						v. r.
____________________________		____________________________
Ing. Pavol Prokopovič                                             Ing. Ladislav Csáder  
minister                                                                   predseda predstavenstva

                                                                               
                                                				v. r.
                                                                             ____________________________
                                                                              Ing. Marta Čarnogurská
					             podpredsedníčka predstavenstva

										Príloha k zmluve

Špecifikácia nepeňažného vkladu 
do spoločnosti METRO Bratislava, a.s.

LV č. 3109, k. ú. Bratislava - Nivy 

Por.č. 		Číslo parcely 			Výmera v m2 		Druh pozemku - podl'a KN
_______________________________________________________________________________________
   l. 		9186/4 				    12		              Zastavané plochy
  2. 		9186/22				  157		              Zastavané plochy 
  3. 		9186/24 				    48		              Zastavané plochy 
  4.                        9186/30                                           6 992                                  Ostatné plochy
  5.	 	9186/40 	 		                   79	     		Zastavané plochy 
  6. 		9186/41				   141			Zastavané plochy
  7. 		9193/1 				   845			Zastavané plochy 
  8. 		9193/12				   866			Zastavané plochy 
  9. 		9193/13				1 038			Zastavané plochy 
10. 		9193/15				   898			Zastavané plochy 
11. 		9193/20				1 976			Zastavané plochy 
12.		9193/158			     19			Zastavané plochy 
13. 		9193/159			     19			Zastavané plochy 
14. 		9193/160			     19			Zastavané plochy 
15. 		9193/161			     18			Zastavané plochy 
16. 		9193/162			     18			Zastavané plochy
17. 		9193/163 			     18			Zastavané plochy
18. 		9193/164 			     18			Zastavané plochy  
19.        		9193/165 			     18			Zastavané plochy 
20. 		9193/166 			     18			Zastavané plochy 
21. 		9193/167 			     18			Zastavané plochy 
22. 		9193/168 			     18			Zastavané plochy 
23. 		9193/169 			     19			Zastavané plochy 
24. 		9193/170 			     18			Zastavané plochy 
25. 		9193/171 			     18			Zastavané plochy 
26. 		9193/172 			     19			Zastavané plochy 
27. 		9193/173 			     18			Zastavané plochy 
28. 		9193/174 			     18			Zastavané plochy 
29. 		9193/175 			     19			Zastavané plochy 
30. 		9193/176 			     19			Zastavané plochy 
31. 		9193/177 			     19			Zastavané plochy 
32. 		9193/178 			     19			Zastavané plochy 
33. 		9193/179 			     18			Zastavané plochy 
34. 		9193/201 			   299			Zastavané plochy 
35. 		9193/202 			   239			Zastavané plochy 
36. 		9193/203 			     56			Zastavané plochy 
37. 		9205     				   226			Zastavané plochy 
38. 		9206/5     			   192			Zastavané plochy 
_______________________________________________________________________________
 s p o l u                                                                      14 469 m2

v hodnote 34 604 000,- Sk  ( slovom tridsaťštyri miliónov  šesťstoštyritisíc korún slovenských ).